ओवर स्पीड बोलेरो सवार टक्कर मारकर भागा, ऑटो ड्राइवर जख्मी, मामला दर्ज
लुधियाना| ओवरस्पीड बोलेरो की टक्कर से ऑटो ड्राइवर जख्मी हो गया। जख्मी का नाम जगदेव सिंह है, वह प्रिंस काॅलोनी 33 फुटा रोड का रहने वाला है। उसे इलाज के लिए पीजीआई चंडीगढ़ भर्ती करवाया गया है। एक्सीडेंट के बाद आरोपी ड्राइवर बोलेरो समेत मौके से फरार हो गया, लेकिन लोगों ने उसका नंबर नोट कर पुलिस को सौंप दिया है। थाना मोती नगर पुलिस ने जगदेव की शिकायत पर नामालूम बोलेरो ड्राइवर पर मामला दर्ज किया है और नंबर की मदद से आरोपी की तलाश कर रही है। पुलिस के अनुसार जगदेव ने शिकायत दी कि वह ग्यासपुरा फाटक के पास स्थित शिव इलेक्ट्रिक्स स्टोर पर नौकरी करता है। 21 फरवरी को वह ऑटो में कंपनी का सामान लादकर फोकल प्वाइंट की ओर जा रहा था। लक्ष्मी पेट्रोल पंप के पास ओवर स्पीड से रहे बोलेरो सवार ने उसे टक्कर मार दी, जिससे वह जख्मी हो गया और ऑटो भी डैमेज हो गया।
bho_Deva hin_Deva